《七娘子（贺人子晬）》
宋代·吴申

君家诸子燕山盛。去年两见门弧庆。银蜡烧花，宝香熏烬。晬盘珠玉还相映。

耳边好语凭君听。此儿不与群儿并。右执金戈，左持金印。功名当似王文正。

作者简介：建州瓯宁人，字景山。仁宗皇祐元年进士。累官国子监说书。英宗时为睦亲宅都讲。初，宗室座序以爵自宾主，讲官位席设于东隅，申上疏争之，讲官授学于正席自此始。神宗时擢为御史，寻知谏院。出知舒州卒。